BG    BG BG 
 
BG 1   BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 23.2.2009 
SEC(2009) 203  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
Придружителен  документ  към 
  
СЪОБЩЕНИЕ  НА КОМИСИЯТА  ДО ЕВРОПЕЙСКИЯ  
ПАРЛАМЕНТ , СЪВЕТА , ЕВРОПЕЙСКИЯ  ИКОНОМИЧЕСКИ  И СОЦИАЛЕН  
КОМИТЕТ  И КОМИТЕТА  НА РЕГИОНИТЕ  
Подход  на Общността  за превенция  на природни  и причинени  от човека  бедствия   
  
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО   
 
{COM(2009) 82} 
{SEC(2009) 202}  
 
 
 
BG 2   BG 1. УВОД 
Оценката  на въздействието  беше  подготвена  от службите  на Комисията  в 
подкрепа  на съобщението  относно  „Подхода  на Общността  за превенция  на 
природни  и причинени  от човека  бедствия “.  
Целта  на едно  такова  съобщение  е да определи  мерките , които  биха  могли  да 
намерят  място  в една  стратегия  на Общността  за превенция  на природни  и 
причинени  от човека  бедствия , която  обединява  съществуващите  мерки  и се 
основава  на тях. Очаква  се също , то да предизвика  дебат  със заинтересованите  
страни  и да постави  началото  на политически  дискусии  между  институциите  на 
ЕС.  
На този ранен  етап на политическо  развитие  целите  на оценката  на 
въздействието  са: 
– да предостави  необходимата  информация  в помощ  на вземането  на 
политическо  решение  за или против  разработването  на стратегия  за 
превенция  на бедствията  на ЕС; 
– да оцени  и проучи  варианти , които  потенциално  могат  да бъдат  включени  
в съобщението .  
2. КОНСУЛТАЦИЯ  СЪС  ЗАИНТЕРЕСОВАНИТЕ  СТРАНИ   
Оценката  на въздействието  се основава  на резултатите  на две независими  
външни  проучвания , които  констатираха  бели  полета  в превенцията  на 
бедствия , необхванати  от съществуващите  инструменти , и анализираха  
подхода  на някои  държави -членки  към превенцията  на бедствия .  
Основните  заинтересовани  страни  бяха  поканени  да вземат  участие  в обща  
консултативна  среща  и да представят  своите  забележки  по тематичен  доклад . 
Освен  това бяха  проведени  три специални  срещи  на заинтересовани  страни , 
посветени  на икономически  и екологични  аспекти , по-конкретно  във връзка  с 
горските  пожари  и земеползването /картографирането  на рисковете , които  
събраха  експерти  от администрациите  на държавите -членки  и частни  
организации .  
Заинтересованите  страни  демонстрираха  широк  консенсус  относно  
необходимостта  от увеличаване  на усилията  за превенция  на бедствия  както  на 
ниво  държави -членки , така и на ниво  ЕС, и относно  факта , че действията  на ЕС 
могат  да внесат  добавена  стойност  в този процес . Според  заинтересованите  
страни , въпреки  че не бива  да се забравя , че превенцията  на бедствия  е основно  
национална  отговорност , сходството  на проблемите  на държавите -членки  
налага  засилване  на координацията  и сътрудничеството  на ниво  ЕС.  
3. ОПРЕДЕЛЯНЕ  НА ПРОБЛЕМА  И ПОЛИТИЧЕСКА  ЦЕЛ   
Трагичните  събития  от изминалите  години  доведоха  до засилване  на 
европейското  законодателство  за гражданска  защита  по отношение  на 
готовността  и ответните  мерки , Механизмът  за гражданска  защита  на 
 
BG 3   BG Общността1 беше  заздравен  и беше  приет  Финансов  инструмент  за гражданска  
защита2. Сега  всички  заинтересовани  страни  проявяват  политическа  воля  за 
укрепване  на връзките  между  превенция , готовност , ответни  действия  и 
възстановяване . Инвестициите  за целите  на подготвеността  и ответните  
действия  следва  да бъдат  обвързани  със сходни  мерки  в сферата  на 
превенцията .  
В държавите -членки  вече съществуват  политики , макар  и развити  в различна  
степен , целящи  превенция  на бедствия . Въпреки  че националните  институции  
продължават  да носят  отговорността  за превенцията , следните  фактори  налагат  
предприемането  на действия  на нивото  на Общността :  
– нарастването  на уязвимостта  на европейските  граждани  за бедствия ; 
– бедствията  имат  трансгранични  ефекти  и международно  измерение ; 
– бедствията  водят  до съществени  щети  и разходи  и се отразяват  на 
икономическия  ръст  и конкурентоспособността  на ЕС. 
Целта  на инициативата  е следователно  да бъде  подобрена  защитата  на 
населението , околната  среда  и материалните  блага , в това число  и 
историческото  наследство , като се запълнят  белите  полета , подобрят  се 
връзките  между  отделните  сектори  и заинтересовани  страни  и се създаде  
политическа  рамка  за тематични  инициативи , хоризонтални  и координиращи  
инструменти , както  и насоки  за превенция  на бедствия .  
Очаква  се тази цел да бъде  постигната  в три конкретни  стъпки :  
– създаване  на условия  за разработване  на основана  на знания  политика  за 
превенция  на бедствия  на всички  нива  на управление ; 
– създаване  на връзки  между  участниците  и политиките  във всички  фази  на 
цикъла  на управление  на бедствията ; 
– подобряване  на работата  на съществуващите  инструменти  по отношение  
на превенцията  на бедствия . 
4. ОЦЕНКА  НА ВЪЗДЕЙСТВИЕТО  НА ПОЛИТИЧЕСКИТЕ  ВАРИАНТИ   
Комисията  установи  и оцени  следните  политически  варианти : 
– базов  вариант , при който  не се предприемат  допълнителни  действия  за 
превенция  на бедствия . Този  вариант  не би позволил  съществено  
намаляване  на ефекта  на бедствията  и не би гарантирал  приемливо  
равнище  на защита  на гражданите  на ЕС;  
– специфични  варианти , осигуряващи  напредък  за всяка  от установените  
области . Те обхващат  следните  мерки , които  не се изключват  взаимно  и 
могат  да бъдат  комбинирани :  
– „напътстващи “ мерки  като осигуряване  на указания  за изграждане  
на база от знания  за бедствията , създаване  на връзки  между  
                                                 
1 Решение  2007/779/E О, Евратом  на Съвета  за създаване  на общностен  механизъм  за гражданска  
защита  (преработен  вариант ) 
2 Решение  2007/162/E О, Евратом  на Съвета  за създаване  на финансов  инструмент  за гражданска  
защита  
 
BG 4   BG участници  и политики  и/или подобряване  на използването  на 
финансирането  от ЕС. Те могат  да бъдат  групирани  в рамките  на 
дейността  на междусекторна  група  за управление , прилагаща  
отворен  метод  за координация ;  
– съпътстващи  мерки : предполага  се, че включването  на темата  за 
превенция  на бедствия  в съответното  законодателство  ще се отрази  
положително , представлявайки  логично  допълнение  на свързания  с 
бедствията  цикъл  превенция -готовност -ответни  действия -
възстановяване . Създаването  на „наблюдателен  пункт  за бедствия “, 
в който  се събират  налични  данни  и информация  за бедствия  в ЕС, 
вероятно  ще доведе  бързо  до изчерпателни  резултати  при 
ограничени  разходи ;  
– финансиращи  мерки , които  може  би ще наложат  допълнения  на 
съществуващи  фондове , биха  могли  да подобрят  
последователността  и ефективността  на финансирането  от страна  на 
ЕС по отношение  на превенцията  на бедствия . Предполага  се, че 
създаването  на специален  финансов  инструмент  за превенция  на 
бедствия  ще предложи  най-малко  предимства ;  
– законодателните  мерки  могат  да включват  интегрирани  
инструменти  за картографиране  на риска  и превенция  на бедствия  в 
най-общ смисъл  или вертикални  инструменти , насочени  към 
специфични  бедствия , например  горските  пожари . Чрез  тях може  да 
бъде  постигнат  най-голям  ефект  при намаляване  на отрицателните  
последствия  от бедствията , но е възможно  те да наложат  значителни  
усилия  на ниво  ЕС и на национално  ниво .  
5. ЗАКЛЮЧЕНИЕ  
Една  стратегия  на Общността  за превенция  на бедствия  би намалила  
различията  в ЕС по отношение  на защитата  на населението , икономиката  и 
околната  среда  от последствията  на бедствия , би повишила  общото  ниво  на 
осведоменост  на политиците  и населението , би допринесла  за 
разпространението  на най-добрите  практики  и по този начин  за увеличаване  на 
устойчивостта  на ЕС и неговата  икономика  спрямо  нарастващата  заплаха  от 
природни  и причинени  от човека  бедствия . 
В краткосрочен  план , предприемането  на конкретни  действия  за изграждане  на 
познание , подобряването  на връзките  между  участници  и политики , както  и 
подобряването  на ефективността  на съществуващите  политически  инструменти  
във връзка  с превенцията  на бедствия  може  да се превърне  в гъвкав  инструмент  
на Общността , който  позволява  приспособяване  към различните  нужди  и 
ресурси  на държавите -членки , като същевременно  осигурява  координация  и 
последователност  в рамките  на ЕС. Той ще даде  възможност  за постигане  на 
резултати  на сравнително  ниска  цена , ще подобри  разбирането  по въпросите  на 
превенцията  на бедствия  на всички  нива  и ще изгради  основата  за бъдещи  
изводи  относно  развитието  на тази политическа  област .  
В дългосрочен  план , този подход  може  да бъде  доразвит  и да доведе  до 
консолидирана  стратегия  на Общността  за превенция  на природни  и причинени  
от човека  бедствия .